Freestyler
„Freestyler“ (tarjimasi „Erkinuslubchi“) — „Bomfunk MC's“ fin hip hop guruhi ijro etgan qoʻshiq. Dastlab Finlandiyada 1999-yilning 30-oktyabrida guruhning „In Stereo“ nomli debut albomining uchinchi singli oʻlaroq chiqarilgan. 2000-yilning fevralida esa xalqaro miqyosda eʼlon qilingan. „Freestyler“ qoʻshigʻi Finlandiya singllar xit-paradida toʻrtinchi pogʻonagacha koʻtarilgan, oʻndan oshiq mamlakatda, jumladan, Avstraliya, Germaniya, Italiya va Yangi Zelandiya xit-paradlarida eng yuqori pogʻonaga koʻtarilgan. Shuningdek, ashula Daniya, Islandiya, Irlandiya va Buyuk Britaniya xit-paradlarida yuqori oʻntalik safidan oʻrin olgan. „Freestyler“ qoʻshigʻi matnida Celine Dion ijrosidagi „My Heart Will Go On“ hamda „Culture Club“ guruhi ijrosidagi „Karma Chameleon“ qoʻshiqlariga istehzoli ishoratlar bor. Shuningdek, qoʻshiq matnida axloqsiz tusga ega ishoratlar ham bor. Xususan, „Kim oʻzi u, onasini emsin, Alice? Buckingham Palacedanmi?“ (inglizcha: So who the fuck is Alice, is she from Buckingham Palace?) misrasi „Smokie“ guruhining „Living Next Door to Alice“ qoʻshigʻiga shamadir. „Bilasizmi, ular bizni Debbie Dallasni qilganidek qila olishmaydi“ (inglizcha: You know they can’t handle us like Debbie does Dallas) misrasi esa „Debbie Does Dallas“ pornografik filmiga ishoratdir.